23.5.2022 г.
BG
Официален вестник на Европейския съюз
L 143/19
по-общ план, с оглед на общата приложимост на разпоредбите за присъствието на ККП в дружествата, може спокойно да се заключи, че възможността на ПКНР да се намесва по въпросите на цените и разходите чрез държавното присъствие в предприятията е значителна в стоманодобивния сектор като цяло, както и по отношение на обхванатите от настоящото разследване производители износители.
(52)
Политиката както на държавните, така и на частните предприятия в сектора за производство на ЕХСП е под надзора и следва съответните указания.
Следващите примери илюстрират посочената по-горе тенденция за нарастване на степента на намеса от страна на ПКНР в сектора за производство на ЕХСП.
Производителите на продукта, предмет на разследването, изрично подчертават на уебсайтовете си дейностите за укрепване на позицията на партията и наличието на партийни членове в ръководството на дружеството и изтъкват принадлежността си към ККП.
При разследването беше установено, че дейности за укрепване на позицията на партията са били извършвани в рамките на Baosteel.
На официалния уебсайт се посочва, че в China Baowu Group (23) (холдинговото дружество на Baosteel) има 301 комитета на ККП и 85 437 членове на ККП.
Освен това групата посочва следното по отношение на укрепването на позицията на ККП в предприятието: „Засилване на лидерската роля на Партията чрез подобряване на корпоративното управление, подобряване на съвременната бизнес система.
China Baowu прилага изцяло изискванията съгласно „Заключения във връзка със засилване на лидерската роля на Партията чрез подобряване на корпоративното управление на централните предприятия“ [...].
Преразгледаната и подобрена система за вземане на решения по основните въпроси допринесе за по-доброто функциониране на ръководния орган на партийния комитет, съвета на директорите, ръководителите и другите управленски органи и за усъвършенстване на разрешените от съвета на директорите аспекти и форми на вземане на решения [...].
[...] Baowu се придържа и изпълнява едновременното планиране на укрепването на позицията на партията и реформата на предприятията, едновременното създаване на партийни организации и оперативни структури, едновременното разпределение на лицата, отговарящи за партийните организации, и персонала по партийни дела“ (24).
Дружеството Baosteel описва дейностите по укрепване на позицията на ККП, както следва: „Поемане на основната отговорност за управление на партията по стриктен и всеобхватен начин; ръководство на идеологическата и политическата дейност в дружеството, работа на обединен фронт, изграждане на духовна цивилизация, формиране на корпоративна културно-масова дейност, като например синдикални организации и Лигата на комунистическата младеж; ръководство на изграждането на честно управление по почина на партията, подпомагане на дисциплинарните комитети в ефективното изпълнение на техните контролни задължения“ (25).
(53)
Освен това в сектора за производство на ЕХСП се следват политики, водещи до дискриминация в полза на местните производители или влияещи по друг начин на пазара по смисъла на член 2, параграф 6а, буква б), трето тире от основния регламент.
(54)
Стоманодобивната промишленост, осигуряваща основния компонент за производство на ЕХСП, се счита от ПКНР за ключов промишлен отрасъл (26).
Това се потвърждава от многобройните планове, указания и други документи, насочени към стоманодобивната промишленост, които се издават на национално, регионално и общинско равнище, като например „Плана за преструктуриране и модернизиране на стоманодобивната промишленост за периода 2016 —2020 г.“.
В този план се посочва, че стоманодобивната промишленост е „важен, основополагащ отрасъл в китайската икономика — основа на националното стопанство“ (27).
Основните задачи и цели, заложени в този план, обхващат всички аспекти на развитието на отрасъла (28).
(55)
В 13-тия петгодишен план за икономическо и социално развитие (29) се предвижда подкрепа за предприятия, произвеждащи видове стоманени продукти от висок клас (30).
В него също така се набляга върху постигането на качество, трайност и надеждност на продуктите, като се подпомагат дружества, използващи технологии, свързани с производство на „чиста“ стомана (т.е. без примеси), прецизност на валцоването и подобряване на качеството (31).
(56)
В Каталога с насоки за преструктуриране на промишлеността (версия от 2019 г.)
(32) (Catalogue for Guiding Industry Restructuring (2019 Version), одобрен с указ No 29 на Националната комисия за развитие и реформи на Китайската народна република от 27 август 2019 г., който влезе в сила на 1 януари 2020 г. („каталога“), секторът на стоманата е посочен като насърчавана промишленост.
(23) http://www.baowugroup.com/party_building/overview.
(24) Пак там.
(25) Вж. устава на Baosteel, член 133.4: http://static.sse.com.cn//disclosure/listedinfo/announcement/c/2021-01-08/600019_20210108_8.pdf (последно посетен на 6 май 2021 г.).
(26) Доклад, част III, глава 14, стр. 346 и сл. (27) Въведение към Плана за преструктуриране и модернизиране на стоманодобивната промишленост.
(28) Доклад, глава 14, стр. 347.
(29) Тринадесетият петгодишен план за икономическо и социално развитие на Китайската народна република (2016—2020 г.) е достъпен на следния адрес: https://en.ndrc.gov.cn/newsrelease_8232/201612/P020191101481868235378.pdf (последно посетен на 2 март 2020 г.).
(30) Доклад, глава 14, стр. 349.
(31) Доклад, глава 14, стр. 352.
(32) Каталог с насоки за преструктуриране на промишлеността (версия от 2019 г.)
(Catalogue for Guiding Industry Restructuring (2019 Version), одобрен с указ No 29 на Националната комисия за развитие и реформи на Китайската народна република от 27 август 2019 г., http://www.gov.cn/xinwen/2019-11/06/5449193/files/26c9d25f713f4ed5b8dc51ae40ef37af.pdf, последно посетен 11 април 2022 г.